Essen
Essen je jedan od najvećih gradova u Njemačkoj. Nalazi se u zapadnom dijelu države, u saveznoj pokrajini Sjeverna Rajna-Vestfalija. Centralni je grad sjevernog dijela Rurske oblasti, dio metropolitanskog područja Rajna-Rur i sjedište nekoliko pokrajinskih tijela. U gradu se nalazi sjedište nekih najvećih njemačkih korporacija, uključujući tri DAX-ove kompanije, što Essen zajedno sa Frankfurtom na Majni svrstava na drugo mjesto (pored Münchena) po broju korporativnim sjedišta. Osnovan oko 845. godine, Essen je ostao mali grad u sferi utjecaja važnog crkvenog načela sve do početka industrijalizacije. Grad u to doba, posebno kroz Kruppovu porodičnu željezaru, postaje jedan od najvažnijih njemačkih centara za ugalj i čelik. Do 1970-ih godina, Essen je privukao radnike iz cijele države te je postao peti najveći grad u Njemačkoj u periodu između 1929. i 1988. godine, sa više od 730.000 stanovnika u 1962. godini. Nakon propadanja teške industrije koje se desilo u posljednjim desetljećima 20. vijeka širom regije, grad se bazirao na razvoju snažnog tercijarnog sektora. Sa 582.624 stanovnika (31.12.215) 9. je najveći grad u državi.